ProfesorJaroslav Flegr ostro kritizuje politikov, ktorí podľa neho vedia, k akej tragédii sa schyľuje, ale rozhodli sa, že šíreniu epidémie a kolapsu nemocníc brániť nebudú. "Zrejme si spočítali, že sa im z hľadiska volebných výsledkov oplatí radšej nechať zomrieť sto tisíc ľudí," píše český parazitológ a evolučný biológ vo svojom facebookovom príspevku, ktorý označuje za "posledný pokus".
"Zrejme si spočítali, že by ich nepopulárne opatrenia stála príliš veľa politických bodov a že sa im z hľadiska volebných výsledkov oplatí radšej nechať zomrieť sto tisíc ľudí, oslabiť zdravie veľkej časti obyvateľstva a zničiť ekonomiku na roky dopredu," pokračuje Flegr.
"Z hľadiska chladného politického kalkulu je takéto rozhodnutie logické – keď opatrenia zaberú – kolaps nebude a voliči si budú pamätať len zbytočné nepopulárne opatrenia. Zariekol som sa, že sa o edukáciu politikov pokúšať nebudem – je zbytočné im vysvetľovať niečo, čo sami dobre vedia, " dodáva Flegr.
"Takže posledný pokus: V súčasnosti platné opatrenia sú absolútne nedostatočné – je to jasne vidieť z toho, že reprodukčné číslo je vysoko nad jednotkou. Máme už sedem tisíc ľudí v nemocnici (za včerajšok ich pribudlo 321, a to len preto, že ich 180 zomrelo). Pritom kapacity nemocníc budú niekde nad 8-9 tisíckami, " približuje profesor. Rýchle plnenie nemocníc podľa jeho prognóz porastie ešte 10-12 dní po tom, čo prestanú rásť počty nakazených za deň, teda čo klesne reprodukčné číslo pod jedna.
K takémuto poklesu sa ani v náznaku neschyľuje. "Naopak, v najbližších dňoch poklesnú teploty, takže reprodukčné číslo vírusu vzrastie. V ďalších týždňoch sa opätovným nárastom reprodukčného čísla prejaví šírenie nových infekčnějších mutácií vírusov z Anglicka a Južnej Afriky (už tu zaručene sú), " pokračuje Flegr.